Dok jedni gledaju koga će optužiti za posljednju situaciju s velikim požarima i upiru prstom u one na vrhu, drugi gledaju borbu onih koji su na ‘prvoj crti bojišnice – u borbi s vatrom’. Skupina ljudi na ljetovanju u Pirovcu oduševila se gašenjem požara u kojem su sudjelovala dva kanadera.

1 od 36

Domaćini Pirovca i njihovi gosti ostali su pozitivno zatečeni prizorom gašenja požara u kojem su sudjelovale posade kanadera 866 i 877 u ponedjeljak oko 17 sati. “Piloti kanadera su ‘virtuoznim naletima’ i ‘snajperskim’ vodenim bombama, ugasili ‘slučajni’ požar koji je buknuo na brdu preko puta Pirovca (na cesti za Tisno i Murter).”, opisuje Tihomir Vrbanek za Narod.hr koji je svjedočio prizoru.

Vrbanek, Zagrepčanin koji je na ljetovanju u Pirovcu opisuje kako su usprkos jakim naletima vjetra, spomenute posade, svaku kap vode ispustile na pravo mjesto, što je izazvalo ushićenje brojnih gostiju i mještana Pirovca, koji su cijelu akciju promatrali sa rive i zapljeskali hrabrim pilotima vatrogascima. Akcija je trajala 15-tak minuta.

“Eto, sad imamo i dodatnu turističku atrakciju, najbolje pilote kanadera.”, zaključuje Vrbanek.

Podržite nas! Kako bismo Vas mogli nastaviti informirati o najvažnijim događajima i temama koje se ne mogu čitati u drugim medijima, potrebna nam je Vaša pomoć. Molimo Vas podržite Narod.hr s 50, 100, 200 ili više kuna. Svaka Vaša pomoć nam je značajna! Hvala Vam! Upute kako to možete učiniti možete pronaći OVDJE

Izvor: narod.hr